LidanRubinov/Halacha-QA huggingface dataset:
שאלה: גניבת רכב : עובד מוסך השאיר את רכבי מסוג סוברו שנת 89 בחוץ מס ימים פתוח, ועם המפתח מתחת לשטיח. הרכב נגנב ובעל המוסך מודה באחריותו. הרכב נקנה על ידי לפני כשנה ב-12000 ש"ח כאשר המחירון היה 14000 ש"ח. בטיפול האחרון במוסך, יום לפני גניבתו- שמו באוטו מנוע חדש, מיבוא. אני דורש ת מלא של מחירון וזאת משום שאם היה לי ביטוח, כך הייתי מקבל וכן אם הרכב היה נגנב מתוך המוסך, הביטוח של המוסך היה משלם לו מחיר מלא של מחירון. (בררתי זאת עם סוכן ביטוח).
תשובה: אם בעל המוסך דורש ת על תיקון הרכב, אזי חייב הוא בת שווי הרכב לאחר התיקון. כיוון שהמנוע וכל התיקון נחשבים כשייכים לבעל הרכב ולכן מחושבים כחלק משוויו (מדין "אין אומן קונה בשבח כלי"). אם מדובר במקרה שאין בעל הרכב דורש ת על התיקון, חייב הוא בת לפי שווי הרכב קודם התיקון. כיוון שאז נחשבת עבודתו לעצמו והתייקרות הרכב היא כרווח שלו. בכל מקרה שווי הרכב נאמד לפי מחירו כעת, ולא לפי מחירו בשעת הקנייה. מחיר זה נקבע לא לפי מחיר המחירון, אלא לפי המחיר שיכולים להשיג עליו בשוק, כיוון שזה שוויו האמיתי. הטענה שהביטוח היה משלם מחיר מחירון, אינה גורמת לחשב שווי הנזק לפי ת זה כיוון שהפסד זה אינו נובע באופן ישיר מבעל המוסך. באשר לשוויו בשוק יש להתייעץ עם שמאי רכב או סוכן ביטוח כיצד בדיוק מחושב הדבר. הרב יהונתן שטרנברג
שאלה: חזרת הש"ץ כשהגיע עשירי: אם לא היה מניין עד סוף התפילה בלחש או כמעט עד סוף בתפילה בלחש ואז הגיע עשירי, האם מותר לקיים את חזרת הש"ץ?
תשובה: אם התפללו את רוב תפילת שמונה-עשרה בלחש ללא מנין, אין עושים חזרת הש"ץ.
שאלה: העתקת סרט שהושאל מחנות להשכרת סרטים: שכרתי מחנות סרט שניתן להורדה באינטרנט (שמותר עפ"י הרב מדין אבידה ששטפה נהר), ואני רוצה ליצור עותק של הסרט, במקום להוריד אותו מהאינטרנט מפאת קוצר הזמן(באינטרנט זה נמשך כיומיים והעתקה מדיסק נמשכת שעתיים בלבד). האם הדבר מותר?
תשובה: אין בזה ממש גזל, אבל מי שעושה את זה ודאי שאינו נוהג במידת חסידות.
שאלה: רפורמים בבית כנסת במלון: אני עובד בבית מלון באילת ויש במלון בית כנסת שפועל כל השנה (תמיד יש מניין למעט ימים ספורים) כבית כנסת אורטודוקסי. צריכים להגיע למלון קבוצה גדולה של רפורמים שימלאו את המלון מה דינו של בית הכנסת במצב כזה, האם אפשר לתת להם להשתמש בו? האם אפשר לתת להם ספר תורה פסול?
תשובה: אי-אפשר לתת להם להתפלל בבית-הכנסת, מפני שלא יתכן שהם יעשו את ההצגה שלהם במקום קדוש. מאידך, אסור לתת להם ספר-תורה פסול, מפני שאולי הם מברכים עליו, ואם הוא פסול אתה גורם ליהודים שבהם לברך ברכה לבטלה.
שאלה: כאבים: איך אני יכול לדעת בגלל איזה עבירה יש לי כאבים במפרק הרגל?
תשובה: ידיעות כאלה מסורות לצדיקים מיוחדים אני לא זכיתי לכך. אך באופן כללי אנו יודעים שיסורים לפעמים באים לכפר על עבירות. וכל אדם צריך לפשפש במעשיו ובעצמו למצוא אם יש מה לתקן בדרכיו. ואם הוא מוצא דבר לתקן שקשור באזור שבו הוא מרגיש כאבים בודאי שעליו להשתדל לתקן את הדרוש תיקון.
שאלה: בית על העץ - המשך: הרב ענה שבבית על העץ יש מקום לחייב מזוזה במקום מגודר שאינו מקורה. האם לא אמור להיות שרק מקום מקורה חייב במזוזה?
תשובה: עיין יומא יא אחד שערי חצרות ואחד שערי מדינות. חייבין במזוזה.
שאלה: שינוי במנהג תפילה ותפילין: כשנעשיתי בר מצוה לימדני סבי מצד אימי את סדר הנחת תפילין לפי מנהג החסידים-ספרד והוא אף הזמין עבורי תפילין בקשירה מתאימה. לאחר שנים התברר לי כי אבי מניח תפילין לפי נוסח אשכנז וכך הייתה המסורת במשפחתו אך המשכתי כפי שהתרגלתי. אציין כי בנוסח התפילה עבר אבי להתפלל בנוסח חותנו, נוסח ספרד. היום אני כבן 40 ובני הגיע לבר מצוה ב"ה. א. האם עלי לחזור לנוסח אשכנז כפי שנהגו בבית אבי אבא? ב. במידה ולא. כיצד עלי ללמד את בני לנהוג? ג. האם יש הבדל בין תפילה לתפילין?
תשובה: מה שנהגת בגיל בר מצוה הוא המחייב. בנך יכול לנהוג אחרת ממך במקרה זה בגיל בר מצוה אולם תשקלו ביחד אם ראוי לעשות כן. אין הבדל בין תפילה לתפילין.
שאלה: להלשין או לא?: יש ילד אצלינו בכיתה (ח ) שמעתיק באופן שיטתי וקבוע. האם יש צורך לומר לרב, אם אני יודע שדבר זה אינו יועיל לו, ואפי יזיק?
תשובה: אתה צריך להגיד לרב, ואין בזה בעיה של לשון-הרע, משום שאתה עושה את זה לטובתו ולטובתכם. ואל תחשוש מצד הנזק שזה יכול לגרום, משום שזו אחריותו של הרב לפעול באופן הנכון שלא יגרום נזק לתלמיד או לכל אחד אחר.
שאלה: מתן בגד לא צנוע דיו לצדקה: ראיתי את התשובה לגבי מישהי שמוכרת בחנות בגדים, ויש גם בגדים לא צנועים (התשובה הייתה שאפשר למכור, אך לא לעודד, ומי שקונה יש בחירה בידיו ללבוש את הפריט באופן צנוע למשל לשים ז קט מעל וכו ). אני תוהה אם הדין זהה במקרה ואני רוצה לתת בגדים לא צנועים לצדקה. יש לי חולצות עם שרוולים קצרים שאני כבר לא לובשת, וחצאיות קצרות, אבל על מישהי יותר קטנה זה יכול להיות טוב, ומלבד זאת יכול להיות שזה ינתן למישהי חילונית, או מסורתית, שגם כך לא הולכת בצניעות. מצד שני, אם אזרוק את הבגדים זה יכול להיות בל תשחית. מה עלי לעשות?
תשובה: מכיוון שלא ברור שיעשו עבירה על-ידי בגדים אלו, את יכולה לתלות שיעשו בהיתר ולמסור אותם לצדקה, וזה עדיף על זריקתם. לשאלה לגבי מוכרת בחנות
שאלה: הדלקה עושה מצוה בנרות בכלי זכוכית?: כיצד ניתן להדליק נרות חנוכה בתוך כלי זכוכית סגור המגן על הנרות מפני הרוח, הרי כשמדליקים את הנרות זה לא עמיד כנגד רוח מצויה אלא רק לאחר ההדלקה כאשר סוגרים את הזכוכית?
תשובה: עיין מקראי קדש להגרצ"פ פרנק סי יז שענה על שאלתך, וכן במועדים וזמנים להגר"מ שטרנבוך.
שאלה: מעשר כספים לעצמי: אני אדם נשוי ועובד אשר משלם מעשר כספים. אני רוצה ללכת ללמוד בישיבה לפרק זמן קצוב. האם יש לי אפשרות לחיות באותה תקופה ממעשר כספים (לכאורה אם אני מפריש כסף לישיבה הוא לרוב מגיע לאברך אשר קונה במכולת עם כסף זה) מי קודם?
תשובה: אם כבר הפרשת כסף למקום מסוים, אתה לא יכול לשנות את יעודו. אבל אם עוד לא הפרשת את הכסף, אתה לא חייב לתת מעשר כספים בחודשים אלו שבהם תהיה בישיבה.
שאלה: ילד לכהן וגרושה גויה: מה דינו של ילד לאב כהן ואם גרושה גויה? האם יוכל להתגייר? האם יוכל להינשא לבת ישראל?
תשובה: ילד שנולד מאשה גויה הרי הוא אינו יהודי, וככל אינו יהודי הרי שאם ירצה להתגייר ולהצטרף לעם היהודי כדת משה וישראל עליו לגשת לבית הדין הרבני ולהגיש בקשה לגיור ואם בית הדין יגיירו אותו, יוכל להנשא לבת ישראל. הרב יהודה אודסר.
שאלה: אורח בחנוכה שעתיד לחזור לביתו באותו לילה: ברצוני לשאול על אורח בחנוכה. המדובר באורח שמוזמן להדלקת נרות סעודה. ואחרי זה חוזר לביתו בשעת לילה מאוחרת. ממה שאני הבנתי יש מחלוקת האם הולכים אחר מקום לינה או אחר מקום אכילה. האם אני מדליק בבית המארח? האם כשאני חוזר הביתה, האם אני מדליק שוב בבית שכן המצוה היא על הבית.? בלי ברכה?
תשובה: לדעת המשנ"ב עליו להדליק בביתו. ניתן להדליק כבר מפלה"מ משעה 3.45 בערך בתנאי שהנרות ימשיכו לדלוק עד שעה 5.30 לפחות.
שאלה: אמירת קדיש בלחש: ראיתי את תשובת הרב שאין זה נכון לאמר קדיש בלחש, אולם מנהג עדתנו (יהודי חבאן) שרק החזן אומר קדיש בקול רם וכל שאר היתומים אומרים בלחש, מנהג זה קדום - האם זה מנהג שגוי ויש לבטלו?
תשובה: באמירת קדיש צריך עשרה שיענו על הקדיש, ואם אין מנין ששומע את מי שאומר קדיש, הרי זה לא נחשב שאמר קדיש במנין. לכן תתקנו את מנהגכם, שכולם יגידו ביחד ובקול.
שאלה: חנוכיה כהלכה: ברצוני לדעת אם יש "תקן" לחנכי. ודאי שיהיו לה שמונה נרות ושמש, וידוע לי שראוי להדליקה בשמן זית. כמוכן שהשמש יהיה בתחילת השורה או באמצעה, בין נרות רביעי וחמישי. האם היא יכולה להיות עשויה מכל חומר? האם יש אילו מגבלות הפוסלות אותה?
תשובה: אין תקן מסוים לחנוכיה. חוץ מנקודה אחת שהנרות לא היו מחרס. אך אם החנוכיה עשויה מחרס והנרות מחומר אחר היא כשרה. חרסינה אינה חרס לענין זה.
שאלה: השריית בשר בכיור מטבח : האם מותר להשרות את הבשר בתוך דלי המונח בכיור מטבח בשרי. למשך חצי שעה לפני המלחתו והמים של ההשרייה לשפוך אותם לתוך הכיור הבשרי?
תשובה: כן.
שאלה: בגד קריעת אבל: בגד שבוצעה בו קריעה על אב, האם מותר לתקן אותו? והאם צריך לשמור אותו או אפשר לזרוק אותו?
תשובה: בגד שנעשתה בו קריעה על אב או אם, מותר לתקן אותו בתיקון גס, אבל אין לתקנו בתיקון אומנותי, ואחר-כך תוכל להשתמש בחולצה זו לטיולים או לעבודות בבית. אם אינך רוצה בכך, עדיף שתהפוך את החולצה לסמרטוטים, ואל תזרוק אותה סתם.
שאלה: חשש ערלה וטבל בפירות מא"י בחו"ל: הננו בשליחות בחו"ל,במקומותינו ובמדינות נוספות מגיעים פירות ומיצים מארץ ישראל ללא חותמת הכשר. בד"כ הפירות והירקות הינם מחברות כמו-JAFFA,כרמל אגרסקו ועוד. מה דין הפירות לעניין ערלה טבל ודמאי וכיצד יש לנהוג בהם? האם יש להעדיף שלא לקנותם?
תשובה: לצערנו פירות הארץ המשווקים לחו"ל אינם עומדים בפיקוח הרבנות ויש בהם חשש לערלה ולטבל. ולכן עם כל רצוננו להעדיף תוצרת הארץ, חברות השיווק מונעות זאת מאתנו ואנו נאלצים להעדיף תוצרת חוץ שאין בה בעיות של טבל וערלה (ספק ערלה בפירות חו"ל מותר).
שאלה: פתיחת סתימה בשבת: האם ניתן לפתוח סתימה בשבת במיוחד אם זה גורם להצפת הבית? אם כן, האם ניתן להשתמש בחפץ מוקצה לשם כך?
תשובה: בפתיחת סתימה בשבת נראה שאין בעיה של מלאכה דאורייתא, ולכן יהיה מותר לעשות זאת אפילו על-ידי חפץ שהוא כלי אשר מלאכתו בדרך-כלל לצורך דבר האסור בשבת (מוקצה), בתנאי שזה לא יעשה בדרך של חילול שבת. שימוש כזה בחפץ נקרא בהלכה "לצורך גופו" והוא מותר בשבת, כדוגמת שימוש בפטיש שהוא כלי שבדרך-כלל משתמשים בו לצורך דברים האסורים בשבת והוא מוקצה, וכעת רוצה להשתמש בו לצורך פיצוח אגוזים, שמותר להשתמש בפטיש לצורך זה.
שאלה: כשרות במיקרוגל: אני לומד במכללה עם אנשים לא דתיים וכרגע אנו קונים מיקרוגל לשימוש כל הכיתה. השאלה היא כיצד אני יוכל להשמש במיקרוגל אם לא ידוע אם הקפידו על דיני בשר וחלב?
תשובה: תעטוף את המאכלים אותם אתה מכניס למיקרוגל (בשקית או בצלחת), ותניח משהו חוצץ בין הצלחת שבמיקרוגל למאכל שלך.
שאלה: זמן הדלקת נרות חנוכה לחיילים : הגדר של הדלקת נרות חנוכה הוא אחר השקיעה או צאת הכוכבים, האם מותר לחיילים שיוצאים למבצע להדליק את נרות החנוכה לפני השקיעה?
תשובה: עדיף להדליק לאחר צאת הכוכבים, ואפילו עד תשע או עשר בלילה, ואפילו יותר מאוחר ובתנאי שיהיה שם אדם נוסף שיראה את נרותיו, ורק כשאין אפשרות להדליק מאוחר בלילה באופן שיראה את נרותיו עוד יהודי, ידליק לפני השקיעה. ואז, אם ידליק פחות מארבעים דקות לפני השקיעה, יוכל להדליק כדעת רוב הפוסקים. ואם יותר מארבעים דקות לפני השקיעה - ידליק בלי ברכה. ויותר משעה לפני השקיעה אין להדליק כלל. ועיינו בפניני הלכה זמנים, יג, ח, הערה 13, שאין פוסקים כדעת הרמב"ם. ובהערה 14 מבואר שלרמב"ם אין להדליק לפני השקיעה כלל, חוץ מבערב שבת שתקנת חכמים מעיקרה היתה להדליק לפני השקיעה. דעת הרב יעקב אריאל על יציאה לפעילות מבצעית, הדלקה בבסיס תשובת הרב יצחק בן יוסף על הדלקת נרות לחייל במקום מסתור
שאלה: הדלקת נרות במטוס: האם אדם שטס טיסה ארוכה ולא יספיק להדליק נרות מחויב להדליק נרות חנוכה?
תשובה: הוא חייב להדליק במטוס אך מכיון שאין אפשרות להדליק נרות רגילים, עצתי היא להצטייד בפנסים מתאימים ולהדליקם במקום נרות.
שאלה: טיפ למלצר?: אני עובד במקום מסויים ואת ארוחות הצוהרים העובדים אוכלים במסעדות שנמצאות באזור. שאלתי היא האם יש חובה לתת כל יום טיפ למלצרים השונים, כאשר מנהג המדינה לתת למלצר טיפ בזמן הארוחה?
תשובה: אם הטיפ הוא חלק ממשכורתם צריך לתת. אם כי האחריות למשכורת מוטלת על בעלי המסעדה ואם הם מנצלים את העובדים וסומכים על הטיפים יש כאן עוול חמור ומן הראוי להעדיף מסעדה כשרה יותר בתחום זה. אך בדיעבד מי שאכל במסעדה כזו מן הראוי שיתן טיפ לעובד לפנים משורת הדין כי אליו הוא נושא את נפשו.
שאלה: הדלקת נרות במטוס: היכן נדליק את נרות החנוכייה במטוס, אם בכלל?
תשובה: אם אפשר יש להדליק במטוס. אם אי אפשר להדליק נרות אפשר להכין פנסים קטנים המופעלים ע"י בטריות ולהשתמש בהם כנרות.
שאלה: עיוור בהדלקת נרות חנוכה: האם אדם עיוור חייב בהדלקת נר חנוכה?
תשובה: עיין שערי תשובה סימן תרע"ח מחלוקת בין היעב"ץ והמהרש"ל בשאלה זו. לפיכך אם העיור הוא יחיד בביתו עליו להדליק בלי ברכה אך אם יש בני בית אחרים עליו להשתתף עמהם והם ידליקו
שאלה: הסרת הזקן ע"י חומר דביק: האם ניתן להסיר את הזקן משורשו באמצעות חומר דביק כמו שעווה,וכן האם ניתן לשורפו ע"י לייזר?
תשובה: מותר.
שאלה: קדירה חייתא: מהו הגדר המדויק של קדירה חייתא? מתי ניתן להשתמש בקולא זו? קדירה שהתחלתי לבשל- מתי יוצאת מגדר קדירה חייתא?
תשובה: בשבת אסור להניח אוכל לא מבושל על האש, משום שבזה עובר על איסור בישול. אבל מן התורה מותר להניח מאכל על האש לפני שבת, והאוכל הולך ומתבשל במשך השבת. אבל חכמים גזרו שלא לעשות זאת, משום שאדם להוט שהאוכל שלו יהיה מוכן, והוא יחתה באש שתחת הקדירה כדי שהאוכל יהיה מוכן יותר מהר ויעבור על איסור תורה של מבעיר. אבל אם הוא הניח בקדירה בשר חי, הוא לא יבוא לחתות תחת הקדירה, משום שהוא יודע שלבשר חי לוקח הרבה זמן עד שהוא מוכן, והוא מסיח דעתו מזה שהמאכל יהיה מוכן בזמן הקרוב. והיתר זה הוא דוקא בבשר שצריך בישול רב וברור שלא יהיה מוכן כבר לליל שבת.
שאלה: כיבוד הורים חורגים: האם חייבים לכבד הורים חורגים וכיצד יש לכבדם?
תשובה: חייב אדם לכבד אשת אביו אף על פי שאינה אמו כל זמן שאביו קיים, וחייב לכבד בעל אמו כל זמן שאמו קיימת. כך ההלכה ביורה דעה סי' ר"מ סעיף כ"א. ע"ש. והכיבוד צריך להיות כמו את ההורים. כי זה לכבוד ההורים.
שאלה: שליחות בחו"ל בחנוכה: רווק שנמצא בשליחות (10 חודשים) בחו"ל, האם יכול לסמוך על ברכתו של אביו בברכת נר חנוכה, או בגלל הפרש השעות בין א"י לחו"ל ידליק לעצמו?
תשובה: הוא חייב להדליק בעצמו.
שאלה: רמאות במבחני משרד החינוך: משרד החינוך עורך מבחנים ארציים לכיתות מסוימות בנושאים שונים, לדוגמא: בכיתה ב מבחן ארצי בעברית, בכיתה ד מבחן ארצי באנגלית, וכדומה. ידוע ומפורסם שבמגזרים מסוימים המורים מגלים את התשובות לתלמידים, כדי שבית-ספרם יחשב למצליח יותר. האם לאור זאת מותר למורים בבתי-ספר דתיים לגלות את התשובות או לרמז עליהם, שכן כולם עושים זאת? בנוסף, משרד החינוך יקרא את מנהלי בתי הספר לבירור אם הוא יראה שהציונים בבתי-הספר נמוכים מהממוצע הארצי. מאידך, כל התלמידים יוצאים בהרגשה שהמורה והמנהל גילו את התשובות. מה הדין מבחינה הלכתית ומבחינה חינוכית?
תשובה: למרות שבשאר בתי-הספר מרמים במבחנים אלו, אין זה נותן הכשר גם לבתי-ספר דתיים לרמות במבחנים, וצריך ללכת עם האמת גם אם זה קשה. וכמו שלא נתיר לגנוב למי שאין כסף מפני שיש אנשים שגונבים בגלל זה, כך לא נוכל להתיר במקרה זה, ואדם ישר לא יעשה זאת.
שאלה: לקבל את החסרונות?: לפני כחודש בערך, התחלתי להפגש עם בחורה שהציע לי קרוב משפחה. בסך הכל העניינים זורמים בצורה טובה, מלבד מספר דברים מסוימים שמפריעים לי. כמו שזה נראה לי כרגע, אני בהחלט יכול להתגבר על כך, ולהמשיך בקשר. אבל תמיד אני שואל את עצמי, למה אני צריך לקבל את זה? הרי מן הסתם, יש הרבה אחרות ואפשר למצוא מישהי שאין לה את החסרונות האלה, למרות שברור לי שאין בחורה מושלמת. מה אני צריך לעשות? אם אנסח את השאלה קצת אחרת איפה עובר הגבול בין חסרון מסוים שאני אמור לקבל ולהשלים איתו, לבין חסרון שצריך לגרום לי לנתק את הקשר?
תשובה: : אתה נראה בוגר בהבנתך את המציאות. אין תשובה חד משמעית לשאלתך. יש בחירה חופשית. באופן כללי ההחלטה להתחתן צריכה לבוא ממקום פנימי בנפש מתוך הבנה עמוקה ומצב שאדם מאד מפוייס בינו לבין עצמו בודאות שזו האישה שאיתה הוא שמח לכרות ברית לעשרות שנים. בדרך כלל בתקופה הראשונה אנו לא שמים לב לחסרונות שיש אצל השני ובדרך כלל נוטים למזער אותם. זאת עושה הקב"ה בכדי שנוכל ביתר קלות לשאת אישה. אולם לפעמים הקב"ה עושה חסד עימנו ומגלה לנו על חסרונות שיש אצל הצד השני בכדי שחלק מן הבחירה שלנו תהיה להחליט לעבוד על מה שאין. באופן כללי עבודתנו לאחר שאנו נושאים אישה ונגלים לנו חסרונות להבין שכל חסרון שיש לצד השני הוא בעצם יתרון בחיי הנישואין. דווקא בדבר שהשני חסר שם הוא צריך אותי ושם יכול להיות הדבק הטוב בין בני הזוג. במקום שנגלים החסרונות לפני ההחלטה אזי אדם יכול לבחור להתחתן עם אישה מתוך הבנה שהחסרונות האלו הם יהיו הדבק ומקום שבו האישה תצטרך אותו. בהצלחה.
שאלה: לימוד ואכילה ללא כיפה בבריכה: כשנמצאים בבריכה לא נהוג לחבוש כיפה גם ברגע שסתם נמצאים בתוך המים ומדברים. האם ניתן לדבר בדברי תורה? (יש בגד ים שכך בכל מקרה אין ליבו רואה את הערווה) האם ניתן לאכול? (את הברכה ניתן ליפתור כך שהחבר יניח ידו על הראש לזמן הברכה - מציאות שקשה שתמשך זמן רב כך שאת האכילה יעשה ללא כיסוי ראש)
תשובה: אין לומר דברי תורה ללא כיסוי ראש, אבל מותר לאכול ללא כיסוי ראש במצב כזה, רק את הברכה צריך לומר בכיסוי ראש.
שאלה: שמש משעווה מנרות משמן זית: האם זה מוריד מהידור המצווה כשאני מדליק את נרות המצווה בשמן זית ואת השמש בנר שעווה?
תשובה: אין בשמש שום מצוה. כשמו כן הוא. הוא רק משמש להדלקה ולהארה במקרה הצורך. ולכן אדרבה ראוי לעשותו משעוה וכדו' כדי להבדיל בינו לבין נרות המצוה.
שאלה: הקפדה על ההלכה מול כבוד חמי: ברצוני לשאול את הרב שתי שאלות שעולות בכל פעם שאני מתארח בשבת אצלי הורי אשתי: א. אני מקפיד (כדעת הרב ב"פניני הלכה" ודעת השש"כ) להתפלל מנחה של ער"ש מספיק זמן לפני השקיעה כדי לקיים מצוות תוספת שבת גם אם זה אומר שאני מתפלל ביחידות. בישוב בו גר חמי מתקיים מניין כזה אך חמי מתפלל במניין שמתחיל כרבע שעה לאחר הדלקת נרות ומצפה שאלך איתו למניין הזה. ידוע לי שאם אצא לביכנ"ס מיד עם הדלקת נרות חמי יעלב. ב. אני מקפיד (כדברי המשנ"ב) להתפלל תמיד בביכנ"ס גם במוצ"ש שיש תפילת ערבית קרובה אצל אחד השכנים. חמי נוהג להתפלל אל השכן במוצ"ש ואם אלך לביכנ"ס ידוע לי שיפגע. מה עלי לעשות בשני המקרים הללו?
תשובה: קשה לענות על שאלות שתלויות במידה רבה באופיו של חמיך שאינני מכירו. מכל מקום אפשר להתפלל ביחיד לפני הדלקת נרות כדי שלא להעליב את חמיך בעת שאתה מתארח אצלו, ועל פי מידת דרך ארץ ראוי שלא לעשות דבר שסותר ופוגע במנהגו. אמנם ברור שאם אפשר להסביר לו שאתה רוצה להספיק לסיים את תפילת מנחה לפני השקיעה, כדי לקבל תוספת שבת לפי דברי המ"ב ועוד פוסקים, הרי זה משובח. כמובן צריך להדגיש כי יש לחמיך על מה לסמוך, שכך הוא על פי שו"ע הרב וציץ אליעזר ועוד, שאפשר לקבל תוספת שבת ולהתפלל אח"כ מנחה של חול. לגבי ערבית במוצאי שבת, יותר בקלות אפשר להקל ללכת עם חמיך להתפלל בבית פרטי, שכן התפילה במניין יותר חשובה מאשר התפילה בבית כנסת. ולכן אם הקלנו כדי למנוע עלבון להתפלל ביחיד קל וחומר שנקל להתפלל במניין בבית פרטי כדי למנוע עלבון.
שאלה: הגעלת כלים בשני שלבים: במקרה של כף ארוכה שלא ניתן להכניס את כולה לסיר של ההגעלה, האם ניתן להכניס את הכף פעמיים? כל פעם צד אחר?
תשובה: כן.
שאלה: גיוס לצבא?: א.האם יש מצווה להתגייס לצה"ל ומאיפה לומדים זאת? ב.למה גדולי הדור כמו: הרב עובדיה, הרב אלישיב, הרב חיים קנייבסקי אומרים לא להתגייס לצבא?
תשובה: אין מחלוקת בשאלה העקרונית האם יש מצוה להגן על ישראל מיד צר ועל הארץ מפני כיבושה ביד זרים. אלו הלכות מפורשות בתורה, לא תעמוד על דם רעך, וירשת וישבתה בה, וברמב"ם הל' מלכים ובשו"ע או"ח שכ"ט ועוד. ב. הההתנגדות היא טכנית ולא עקרונית ונוגעת לגיוסם של לומדי תורה כי לימוד התורה נחוץ לעם ישראל. בלעדיו אין לעמ"י קיום חלילה. הפתרון לכך הסדרים שונים המאפשרים גם ללמוד וגם לשרת בצבא. השקדנים הגדולים אינם מסוגלים לשרת אפילו שירות חלקי. אולם לא משום שאין מצוה בשרות הצבאי אלא משום שהעוסק במצוה פטור מן המצוה. בעיה נוספת היא האוירה בצבא שאינה מאפשרת במקרים מסוימים לשמור על התנהגות דתית ראויה, כגון עירובן של בנות ביחידות קרביות. הנח"ל החרדי הוא פתרון לבעיה זו וגדולי התורה תומכים בו.
שאלה: נר חנוכה או נר שבת חשמלי: עני שאנוס ויש לו רק נר אחד, ואותו יום זהו גם ערב יום שבת, מה הוא מדליק, נר חנוכה או שבת? ואם יש לו אפשרות להדליק נר חנוכה, ונר שבת יכול לסמוך על אור החשמל, האם מברך על אור החשמל?
תשובה: עני שיש לו כסף רק לקניית נר אחד משניהם, יקנה נר לחנוכה, ונר שבת יצא ידי חובה באור החשמל, משום שנר שבת נועד להרבות אור בבית וזה אפשרי על-ידי חשמל. אבל נר חנוכה נועד לצורך פרסום הנס שנעשה במנורה וממילא אי-אפשר לעשותו בחשמל שאינו דוגמת המנורה. ואם מדליק נר שבת על-ידי חשמל, פסק הרב צבי פסח פראנק, רבה של ירושלים בדור הקודם, שיכול לברך עליו.
שאלה: נרות בבניין דירות: היכן להדליק נרות חנוכה בבניין דירות בעיר?
תשובה: בחלון הנשקף לרה"ר.
שאלה: משמרת עם בת בחמ"ל: אני נמצא בצבא, ומשרת במפקדה של גבעתי. המשמרת שם היא אדם אחד במשך 8 שעות, וכך זה מיום ראשון עד חמישי. מיום חמישי בשעה 14:00, עד יום ראשון בשעה 14:00 נשארים 2 אנשים ומתחלקים ביניהם איך שהם רוצים. אני הולך לשהות שם בשבת, אבל הבעיה היא שנשארת איתי חיילת אחרת. איך אני צריך להתייחס לעניין? אם אני אבקש להתחלף, יש סיכוי גדול שהיא תיפגע, מכיוון שכבר סירבתי לעבור איתה חפיפה, והיא כבר קצת נפגעה, אז מה לעשות? חשוב לציין, שכאשר אני רוצה להתחלף, כלומר: לשירותים או לאוכל, היא תהיה היחידה להחליף אותי, מה שעלול ליצור המון חיכוכים לא רצויים. בנוסף, יש אפשרות שהיא תרצה להישאר איתי בחמ"ל, ונעשה את כל המשמרות ביחד, מה שברור שלא מקובל עלי. מה לעשות?
תשובה: אם יש מצב בו תעבור על איסור ייחוד, דהיינו: שהחדר הזה סגור ואף אחד לא יוכל להכנס, אסור לך לשהות איתה בחמ"ל.
שאלה: הנאה מחילול שבת במוצאי שבת: הרב פסק שאסור להנות מחילול שבת מיד במוצאי שבת אלא צריך להמתין שיעור זמן של עשיית המלאכה. מדוע הרב פסק כך? הרי נפסק בשו"ע במפורש כרבי יהודה שאפילו אם אדם חילל שבת במזיד מותר לאחרים להנות מיד במוצ"ש. וזכור לי שנאמר שכל הקנס של "בכדי שיעשה" נאמר לגבי הנאה מחילול שבת של נכרי שגזרו חכמים על כך על מנת שלא יקלו באמירה לנכרי. אז מדוע הרב מצריך המתנה נוספת אחרי צאת השבת?
תשובה: אתה צודק, והסיבה שלא יקל באמירה לנכרי כתובה ברמב"ם, כפי שציינת בשאלתך. אבל לצערנו, כיום יש הרבה יהודים שמחללים שבת, וטעם זה נכון גם לגביהם, שיחשבו שאם הוא כבר מחלל שבת תמיד, יהיה מותר לומר לו לעשות בשבילי מלאכה בשבת. לכן כתבו פוסקי זמננו שאם יהודי חילל שבת במזיד, צריך להמתין מלהנות ממלאכתו במוצאי-שבת "בכדי שיעשו".
שאלה: הדלקת נרות מאוחר בשביל האשה: 1. אשתי חוזרת בימי חנוכה מאוחר בלילה (בסביבות עשר) הביתה ורוצה שאחכה לה עם הדלקת נרות - האם זה אפשרי או שאולי כדאי שאני אדליק בזמן והיא תדליק לעצמה מתי שתגיע? (ואם היא מדליקה- או לא?) ביחס לאפשרות השניה - האם אני צריך לכוון לא להוציא אותה ידי חובה בהדלקה שלי? חשוב לציין שלאשתי חשוב מאוד להשתתף בהדלקת נרות חנוכה. 2. אנו גרים בקרוואן במושב. אם אנו הולכים להדלקת נרות אצל חברים-האם צריך להדליק לפני שנלך (אחרי שקיעה) או (אם אנו מפחדים להשאיר את הנרות לבד) אפשר להדליק מאוחר יותר כשנחזור הביתה?
תשובה: א. מעיקר הדין אתה יכול להדליק בזמן ולהוציאה ידי חובה גם כשהיא לא נמצאת בבית. אך מכיון שהיא מעונינת להשתתף בעצמה בהדלקת הנרות אין ברירה אלא שתתכון לא להוציאה והיא תדליק בעצמה כשתחזור. ומן הראוי שכל בני הבית יימצאו לידה כדי שהדלקתה תיעשה בפרסומי ניסא. ב. עליכם להדליק בקרואן עם צאה"כ להמתין חצי שעה לכבות את הנרות ולצאת לחברים.
שאלה: הדלקת נרות חנוכה בבי"כ לפני צאת הכוכבים: האם נוהגים נכון בבי"כ שמדליקים נרות חנוכה מיד עם סיום תפילת מנחה, כלומר עם השקיעה ממש, או שצריכים להמתין יותר מאוחר, כשתי דקות לפני תפילת ערבית החלה בצאת הכוכבים? וכן האם מברכים על הדלקה הנעשית בשקיעה?
תשובה: בביהכנ"ס מדליקים מיד אחרי מנחה ומיד מתפללים ערבית כדי להספיק להדליק בבית עם צאה"כ או סמוך להם ככל שאפשר.
שאלה: יציאה מבית-כנסת בריצה: 1) האם מותר באופן כללי לרוץ מביה"כ אל הבית כאשר קר מאוד או שגשום? 2) במידה והתשובה הנ"ל חיובית - האם מותר לעשות כן גם בשבת?
תשובה: 1. כשיש אילוצים, מותר לצאת מבית-הכנסת בריצה. 2. מותר.
שאלה: יום אידם: שמעתי בעבר שנוהגים שלא ללמוד תורה ביום אידם (אני חושב שזה ה25 לדצמבר למניינם כמובן.), רציתי לברר את האמת - האם זהו מנהג שקיים או סתם שמועה בעלמא, ואם זהו אכן מנהג- מהי סיבתו?
תשובה: נכון יש מנהג כזה הנקרא "ניטל" ב24 לחודש למנינם. הוא רווח בעיקר בין חסידים. לא ברור מה מקורו. כנראה שבלילה זה חששו לצאת מהבית בגלל פגיעות מצד הנוצרים החוגגים את יום אידם לכן הנהיגו לסגור את בתי המדרש באותו לילה.
שאלה: ערבית בזמנה בחנוכה: האם ההקפדה שרבים מקפידים שלא להדליק נרות בצאת הכוכבים לפני שהתפללו ערבית, היא דוקא למי שמקפיד על כך כל השנה ולכן יש לו מצב של תדיר ושאינו תדיר וכמבואר בביאור הלכה. או שגם מי שאינו מקפיד על כך כל השנה אלא מתפלל בשעה מאוחרת יותר, כאשר הוא רוצה להדליק ועדין לא התפלל ערבית מוטל עליו להתפלל קודם?
תשובה: מי שיש לו מנין קבוע לתפילת ערבית בשעה מאוחרת (ובפרט אם התפילה צמודה לשיעור תורני), יכול גם בחנוכה להדליק נרות מוקדם ואח"כ להתפלל ערבית. אך אם מזדמנות לו שתי המצוות בו זמנית עליו להקדים תפילה לחנוכה.
שאלה: ספורט מתוך תורה: מהי הדרכת התורה לגבי העיסוק בספורט? אין הכוונה להתעמלות והפעלת הגוף בשעות הפנאי לשם הבריאות, אלא פיתוח קריירה ספורטיבית. הרי לכאורה אין פסול בכך שאדם יפתח את הכשרונות הגופניים שלו, אם זה בכדורסל, כדורגל או אתלטיקה. מצד שני, ידוע לנו שהספורט נולד מהתרבות היוונית שסגדה לגוף וליופי החיצוני. אמנם, ישנם דברים בתרבות היוונית שאנו שואפים לאמץ ולשכלל ע"פ התורה, אך הספורט כולו עוסק סביב פיתוח הגוף. מה גם שמסביב לתחרויות הספורט הללו ישנה סגידה מוגזמת של האוהדים לאנשים שלא בטוח ראויים לכבוד הזה. האם יש לעודד את מי שיש לו את הכישורים והרצון, לפתח קריירת ספורט, או שיש לכוון אותו לנתיב אחר, בו הוא יוכל לפתח גם את אישיותו ולתרום לכלל. והאם יש לפתח את תרבות הספורט כחלק מחזון של מדינה יהודית בעלת צביון יהודי?
תשובה: אם מטרתו לשפר את הבריאות, זה מותר ואפילו רצוי. אבל לעשות מזה פולחן כתחליף לערכים, זו לא דרכה של תורה. עם זאת, אדם ששומר על בריאותו דרך העיסוק בספורט, הרי הוא בריא וחזק ויוכל גם לעבוד את ה' יותר טוב.
שאלה: חוט דנטלי צריך הכשר?: קניתי חוט דנטלי לניקוי השיניים, כשהשתמשתי בחוט הרגשתי שלחוט יש טעם מנטה, האם החוט צריך להיות כשר (החוט הוא מחברת ORAL B אירלנד)?
תשובה: אם יש חוט כשר בודאי שהוא עדיף. אך כשאין חוט כזה מותר להשתמש גם בחוט לא כשר, אולם לא לבלוע את הטעם.
שאלה: הדלקת נרות חנוכה באולם שמחות: האם אפשר לברך על הדלקת נרות חנוכה במסיבת חנוכה באולם שמחות. מה גרע מבית הכנסת ששם כולם חוזרים ומברכים בביתם, באולם שמחות יש להניח שלחלק מן האורחים זאת תהיה ההדלקה היחידה?
תשובה: בבית הכנסת תקנו תקנה מיוחדת בגלל זכר למקדש או בגלל שעניים התארחו בו ועוד. כל הנימוקים האלו אינם חלים על אולם שמחות. אך כדי להוציא אולי את מי שלא קיים את המצוה למרות שהאולם אינו ביתו יש לסמוך על כך שמכיוון שאנשים אוכלים במקום ושוהים בו זמן ממושך, דין בית אולי חל עליהם ולהדליק באולם את הנרות. אולם לשם כך אין צורך לברך. יוצאים ידי חובה גם בלא ברכה. או שאפשר להימנע מהזכרת שם ה'. בפרט אם במקום מתפללים ערבית אולי דינו כבית כנסת (אלא שבהדלקת ביכנ"ס לא יוצאים ידי חובה). אולם יש המדליקים ולא מחו בהם.
שאלה: לשון הרע על אנשי ציבור: בעיתון "בשבע" פורסמה ידיעה על אלוף אלעזר שטרן. (משהו על חילול שבת) ידיעה זו פורסמה גם בפורום באתרכם. האם אין בידיעה זו משום לשון הרע? מה התועלת שבפרסומה?
תשובה: יש תועלת מידיעת עמדתם של אישי ציבור, מפני שיש לעמדתם השפעה על חיי רבים. ואם תמצא עמדתם מקובלת על רבים יתמכו בה, ואם תעורר התנגדות יוכלו להתנגד ולמנוע את השתלטותה של דעה זו על חייהם. וזו בדיוק הדוגמא של סיפור עובדות לצורך. בנוסף לכך, דברים שאדם אומר בפומבי מתוך הסכמה מלאה ולא כפליטת פה - מותר לפרסם, ואין בכך לשון הרע.